Unix International

Unix International (UI) er en tidligere standardiseringsorganisasjon som ble skapt i 1988 for å fremme åpne standarder, spesielt innenfor operativsystemet Unix. Dens fremste medlemmer var AT&T og Sun Microsystems, og den eksisterte som en motvekt mot Open Software Foundation (OSF). UI og OSF representerte hver sin side under Unix-krigene på slutten av 1980-tallet og begynnelsen av 1990-årene.

I mai 1993 kunngjorde større medlemmer av både UI og OSF initiativet Common Open Software Environment (COSE). I mars 1994 slo UI og OSF seg sammen til det nye OSF, som i sin tur slo seg sammen med X/Open i 1996 og dannet Open Group.

Eksterne lenker
Chapter 11. OSF and UNIX International  (Peter H. Salus, The Daemon, the GNU and the Penguin)
UI / OSF merger announcements

Kategori:Standardiseringsorganisasjoner
Kategori:Unix
Kategori:Etableringer i 1988